Dit was tydens ŉ piekniek wat ŉ goeie vriend en aanhanger van RSG onthou het van die stoomtreingeluid wat Hugh Masekela maak op sy bekende lied, Stimela. So verras die lewe dikwels met die regte inligting op die regte tyd. Ek sien uit om die reaksie te hoor van die luisteraars op hierdie ongewone ‘kenwysie’.
Meeste van die byklanke vir Stoom, soos die gewoonte in radiodrama en vervolgverhaalopnames is, word in die ateljee deur die spelers self gemaak. Die span van Stoom is gewillig en bekwaam. Soms tydens die uitdeel van die byklanke verskaf dit groot vreugde as ŉ gemoedelike struweling op ŉ spelerige manier onder die spelers ontstaan oor wie gaan regstaan vir die betrokke deur wat oopgemaak, glase en bottels wat geklink of voetstappe wat benodig word.
As oud soldaat en jagter tel sy ondervinding en kwalifikasies min in ‘n groot stad soos Kaapstad. Hy sukkel om sin in sy lewe te sien en beplan om ‘n einde aan alles te maak…
Die toerbestuurder Nina Smith word vertolk deur Roeline Daneel. Alles word haarfyn deur haar beplan. Tot op die sekonde. Sy het haarself opgewerk in die besigheid. Op ‘n manier voel sy dat die trein en die toere haar alles is…of dat sy niks is sonder dit nie.
Roux is ‘n eksentrieke sjef wat sy inspirasie uit die omgewing en gaste wat hy bedien kry. Sy artistieke streep het ‘n merk gelos op sy emosionele stabiliteit.
Op die trein met sy min spasie moet sy vele rolle vervul. Sy moet sorg dat die gaste met hul vreemde versoeke gelukkig gehou word.
Andrè Samuels vertolk die rol van John John Lacki. Treinbestuurder en bobaas storieverteller. Daar is vir hom niks lekkerder as om met sy elmboog op die rand van die lokomotiefdeur te leun, die wind in sy hare en die ritme van die trein onder hom oor die spore te voel nie.
Sy hou van syfers en getalle. Veral die soort wat uitwerk, soos om binne ‘n begroting te bly. Sy hou van die veiligheid van die treintrok. Delia is ŉ logiese denker wat wegskrum van die onbeplande en onverwagse.
Debra het grootgeword op die gronde van die grootste myne in Afrika. Haar pa was haar held en sy glo sy volg in sy voetspore. Sy glo die wêreld moet verander en sy neem die aksie wat nodig is daarvoor.
Annetjie het hard gewerk om die kinders groot te maak en haar en haar man se plaas finansieel te bestuur. Sy het vrede gemaak met die lewe wat sy gekies het. Maar noudat die kinders groot is, wil sy nuwe drome droom.
Dirk is ŉ boer wat hard gewerk het en alles van die grond en natuur af weet. Dirk voel hy het alles gegee wat hy kon. Hy wil rustig op die plaas sit en geniet wat hy deur die jare opgebou het.
Vanweë haar besluite in die lewe, is Karien alleen. Haar kuns, soos haar skoonheid, maak nie meer die impak of trek die aandag soos voorheen nie. Sy probeer om haar lewe sin te gee deur soveel opwinding en avonture as moontlik te ervaar.
Liam het in ŉ wel-af huis grootgeword en redelik maklik sy BSc graad verwef. Hy is fisies sterk en is ŉ logiese denker wat feitelik na die lewe kyk. Hy is baie lief vir Rix. ‘n Goeie ou.
Amelia Mosterdt is stil en teruggetrokke. Tog staan sy sterk wanneer sy in iets glo en het goeie karakter. Sy is kwaad vir haar pa en ma, dus ook kwaad vir die wêreld.